text:
Niels Petersen
13.10.2016 - 22:00
Tíðindi > Samfelag & Politikkur > Heilsuverk (fyristingarligt)
Í februar mánað tók Klaksvíkar býráð stig til at lata gera ein heildarheilsuætlan fyri norðurøkið, og síðani februar mánað hava leiðsluumboð fyri Klaksvíkar kommunu, Norðoya Bú- og Heimatænatsu og Klaksvíkar Sjúkrahús arbeitt við ætlanini.
Úrslitið av hesum arbeiði hevur fingið heitið “Heildarætlan fyri heilsutænastur í Norðurøkinum”. Klaksvíkar býráð samtykti á fundi mánadagin í farnu viku einmælt at taka undir við heildarætlanini.
Avvarðandi landsstýriskvinnur – Sirið Stenberg, landsstýriskvinna í heilsumálum, og Eyðgunn J. Samuelsen, landsstýriskvinna í almannamálum – eru kunnaðar um ætlanina, eins og samskifti hevur verið við Heilsutrygd.
Nú skipa partarnir í felag fyri kunningarfundum um ætlanina, har lagt verður upp til 10 átøk at skipa heilsuøkið í norðurøkinum sum eina heild, har tú kanst siga, at snúningsásin verður Klaksvíkar Sjúkrahús. Talan verður í hesum sambandi um til- og umbyggingar av ymiskum slagi fyri einar 15 milliónir.
Heri Ellingsgaard, sjúkrahússtjóri, er ógvuliga fegin um hesa heildarætlanina, tí hann er sannførdur um, at hetta fer at gera allar partar sterkari, og fer at geva eina smidligari og betur samskipaða tænastu til brúkaran.
Les meira um ætlanina á heimasíðuni hjá Klaksvíkar kommunu her.


c: text/html

text:
Norðoystevnan 2018
Innbjóðing til Norðoyastevnu 2018
Hervið bjóða vit til kappróður á Norðoyastevnu 2018.
FM-róðurin er Norðoyastevnuaftan, leygardagin, 2. juni, kl 13.30 stundisliga við barnaróðurinum har teinurin er 500 metrar. Róðrarnir har teinurin er 1000 metrar, byrjar kl. 15.00 stundisliga.
Bilar við róðrarbátum
Allir bátar sum skulu luttaka í barnaróðrinum, skulu verða á róðrarøkinum áðrenn kl 12.00, teir sum bara luttaka á 1000 metra teininum, skulu verða á róðrarøkinum áðrenn kl. 13.00.
Merkt er upp, har tær ymsu bátastøddirnar skulu standa, og vit ynskja at bátarnir standa á bátavognunum, tað er niðanfyri Parlamentið og sunnanvert og frammanfyri dráttin við Klaksvíksgarðin. Manningarnar vera vinarliga bidnar um at halda seg til hesar ásetingar. Dráttur og útflýggjan av tølum er á sama stað.
Væntandi verður rennikapping Norðoyastevnuaftan, tí kann roknast við at miðbýurin er stongdur fyri ferðslu millum kl. 11.00 og kl 12.30, tí kann verða skilagott at koyra frá rundkoyringini við Norðoyatunnilin til Oman Eið síðan eftir Undir Fossum, Undir Hálsi, Undir Klakki og heim eftir Stokkoyravegi til A-handilin og oman á róðrarøkið.
Matur
Áðrenn róðurin verður smyrjibreyð at fáa í kantinuni hjá NFCS (mynd 1) frá kl.12.00 – 17.00. Ferðaleiðarar og bilførarar eru eisini vælkomin at fáa sær ein bita.
Fasti starturin
Gjørt verður vart við, at fasti starturin er festur í land við 1000 metra málið. Bátarnir, sum ætla sær longri út, verða bidnir um at halda seg vestaru megin róðrarøkið. Vestaru megin er á tí síðuni, har bátarnir verða flotaðir.
Starturin til barnaróðurin
Umleið kl. 12.00 verður starturin til barnaróðurin spentur upp á 500 metra málinum, og verður tikin niður tá barnaróðurin er av, umleið kl. 14.00.
Steypahandan:
Aftaná róðurin verða steyp og heiðursmerkir handaði í Klaksvíksgarðinum, stutt frá dráttinum.
Heitt verður á feløgini um at bera upplýsingarnar víðari til róðrarfólkið og bilførararnar. Hava tit spurningar ella annað, eru tit vælkomin at seta tykkum í samband við okkum.
Við róðrarkvøðu
Klaksvíkar Róðrarfelag
Ísak Mikladal, formaður
Tlf.: 232052
T-post: imikladal@gmail.com

robotstxt: allowed

filter: keep


text:
Almannaverkið manglar búpláss, og Almannamálaráðið hevur gjørt avtalu við Heilsu- og Innlendismálaráðið um at yvirtaka bygningin Eirargarð 14. Áður hevur Almannaverkið einans verið í bygninginum, Eirargarður 16. Báðir bygningarnir skulu høvuðsumvælast. Fyrst Eirargarður 14, og síðani Eirargarður 16. Eftir umvælingina skal verða pláss fyri í mesta lagi 32 borgarum, umframt eldradagtilhaldi og ungdómstilboði. Brúkararnir eru fólk við menningartarni, rørslutarni og fjølbreki.
Oktober 2018: Landsstýriskvinnan hevur slept ætlanini at heildarumbyggja Eiraargarð 14-16. Ístaðin ger Landsverk ábøtur fyri at bøta um inniumhvørvið.
Ætlanir fyriliggja at seta upp ventilatiónseindir.
Lógaruppskotið varð samtykt við triðju viðgerð í mai. Prosjekteringin er í gongd. Arbeiðið verður boðið út í sum eitt sonevnt tíðliga-útboð.
Bygningsánari: Almannamálaráðið
Brúkari: Almannaverkið
Byggiharri: Landsverk


text:
Unga Tjóðveldið heitir á føroyskir myndugleikar um at viðurkenna fólkaatkvøðuna í Suður-Kurdistan, eftir at stórur meiriluti atkvøddi fyri sjálvtøðugum ríki. Irak góðtekur ikki úrslitið.
Mánadagin atkvøddu kurdar í Irak um Suður-Kurdistan framhaldandi skuldi vera partur av Irak, ella um kurdar skuldu stovna eitt sjálvstøðugt ríki. Av teimum 78 prosentunum, ið luttóku á fólkaatkvøðuni, valdu 90 prosent, at kurdar skuldu stovna egið ríki.
Elsa Berg, forkvinna í Unga Tjóðveldinum, skrivaði í gjár lesarabræv vegna felagið. Har heitti hon á almennu Føroyar um at viðurkenna fólkaatkvøðuna.
– Gleðin er stór í dag í Suður-Kurdistan, har stórur meiriluti atkvøddi fyri, at Suður-Kurdistan gerst sjálvstøðugt ríki. Vallutøkan var um 78%, og yvir 90% av fólkunum atkvøddu fyri uppskotinum. Føroyar eiga at viðurkenna fólkaatkvøðuna og ynskið hjá kurdum um at taka fullveldi, sigur hon millum annað í lesarabrævinum.
Elsa Berg vísir eisini á, at kurdar eru størsti fólkabólkurin í heiminum, ið ikki hevur egnan stat. Einans ein partur av kurdum býr í Irak, tí kurdar eru eisini í Turkalandi, Sýria og Iran.
Les alt lesarabrævið her
Góðtekur ikki atkvøðuna
Irakiski forsetisráðharrin,Haider al-Abadi, góðtekur ikki fólkaatkvøðuna. Hann hevur heitt á útlensk lond um at steðga allari flúgving til kurdiska økið. Hann sigur eisini, at um kurdiska lokalstýrið ikki letur Irak fáa umsjón við flogvøllunum, fer Irak at heita á grannalondini um at steingja landamørkini – og tað fer at vera lætt at steingja landamørkini. Bæði Iran og Turkaland hava verið ímóti fólkaatkvøðuni. Recep Tayyip Erdogan, forsetin í Turkalandi hevur hótt við tiltøkum ímóti kurdiska økinum og sagt, at fólk í økinum fóru at ganga svong, um tey hildu fólkaatkvøðuna.
Leiðarin fyri kurdiska lokalstýrinum, Masoud Barzani hevur hinvegin heitt á irakiska forsetan um at virða viljan hjá milliónum av fólki og taka álvarsamar samráðingar upp við kurdar.


text:
Trivnaðardagur í 1. b
Vit takka Beintu og Kirstin fyri ein hugnaligan, stuttligan og gevandi dag.
Fríggjadagur 18/9
Vit spældu handil fríggjadagin. Sum tit síggja, so hugnaðu børnini sær nógv. Fyrst skuldu tey gera handilin. Klippa matvørður o.a. út og seta prís á. Tað skuldi tó ikki kosta meir enn 20 kr. Onkur helt, at 20 kr var ikki nógv fyri ein køk:) Tá ið handilin varð liðugur, fingu tey spælipening at keypa fyri. So skiftust tey at standa í handlinum og at keypa.
1-1-2 dagur:)
Vit hava hugnað okkum so nógv í dag. Onkur spurdi, um tit ikki kundu fara á 1-1-2 dag aftur í morgin:)


text:
Ari av Rana
03.01.2018 - 14:11
Tíðindi > Lóg & Landaskil > Lógarbrot
Tað vísir seg, at fólk hava sera skapandi evni, tá ætlanin er at selja og taka ólóglig rúsevni. Tá Portalurin spyr løgregluna, um løgreglan kennir til at LSD er at finna sum frímerki í Føroyum verður sagt, at løgreglan seinastu tíðina hevur sæð nakað til LSD í hesum skapi.
At LSD er at fáa sum frímerki ger tað torførari hjá løgregluni at finna fram til rúsevni, og er tað torført at fanga alt rúsevni í eftirlitinum.
T.d. kann eitt bræv við LSD, sum verður sent úr útlondunum, innihalda heili 300 stk. frímerkir.
Frímerkini hevur eitt virði í víðari sølu á millum 200 og 300 krónur. Tí kann eitt bræv við LSD-frímerkjum hava eitt virði millum 60.000-90.000 kr.
Løgreglan hevur havt nøkur mál seinastu tíðina. Málini eru farin víðari til ákæruvaldið.
Dagført kl. 16:58


text:
Íløguhugskot: Týsk fastogn við vakstrarmøguleika23-08-2007
Tú hevur nú møguleika at tekna partapening í Investea German High Street II A/S. Felagið verður børsskrásett og ger íløgur í bygningar, sum liggja serliga væl fyri í stórum týskum býum. Íløgumøguleikin er áhugaverdur, tí framgongdin í týska búskapinum sær út til at halda fram. Tú kanst tekna partapening í Eik
Webcast um íløgu í týska fastogn23-08-2007
Her er eitt webcast, har Hans Thygesen, nevndarformaður í Investea German High Street II, greiðir frá felagnum og møguleikanum at gera íløgu í áhugaverda týska fastogn
SkandiaBanken stendur seg best21-08-2007
Tíðarritið Penge & Privatøkonomi hevur kosið SkandiaBanken, ið Eik eigur, sum mest kappingarføra banka í Danmark
Privestor Fondsmæglerselskab A/S og Tidsskriftet FinansNyt A/S nú partur av Eik-samtakinum07-08-2007
Eik-samtakið styrkir støðu sína í Danmark við at keypa fyritøkurnar Privestor Fondsmæglerselskab A/S og Tidsskriftet FinansNyt A/S
Sethúsamarknaður í bíðistøðu03-08-2007
Feskasta uppgerðin yvir sethúsaprísirnar í Føroyum vísir, at prísirnir í høvuðsstaðarøkinum eru støðugir. Lítið fall er í størri bygdum og framhaldandi vøkstur í smærri bygdum. Bjarni Olsen, stjóri í Eik, metir, at sethúsamarknaðurin er í ávísari bíðistøðu, har seljarar royna at fáa góðan prís við lata húsini standi leingi til sølu, meðan keyparar við at bíða vóna at kunna keypa til lægri prís


text:
Árni Dahl hevur við játtan frá mentamálaráðnum staðið fyri at gera ævintýrini til talgildan tekst, og í samráði við Nám er avgjørt at leggja ævintýrini á Snar.
Í fyrstu atløgu eru øll ævintýrini í ”Sagnum og ævintýrum” hjá Jakob Jakobsen løgd á Snar.
Ævintýrini eru her endurgivin við Hammershaimbs stavseting eftir útgávuni: Jakob Jakobsen: "Færøske folkesagn og æventyr", 1898-1901. At gera tekstin lættari at lesa eru fleiri reglubrot sett inn í netútgávuna. Tilvísingar til AT-nr. eru úr útgávuni, sum kom í 2009.
Í aðru atløgu eru 42 ævintýr, sum Heðin Brú týddi, løgd á Snar. Tey eru úr hesum bókum:
“Ævintýr 1-6”, týtt hevur Heðin Brú, myndirnar hevur Elinborg Lützen gjørt. Føroya lærarafelag 1959-1974.
Nú eru so løgd út 33 ævintýr, sum H. C. Andersen skrivaði, og sum Marius Johannessen týddi. Tey eru úr bókunum: “10 ævintýr”, 1980, “11 ævintýr”, 1981 og “12 ævintýr”, 1982.
So hvørt verða onnur ævintýr løgd út
Á hesum ævintýrasíðum á Snar er ætlanin at savna so nógv tilfar sum møguligt. Snar tekur fegin móti øllum tilfari um ævintýr, so um tit hava okkurt spennadi tilfar liggjandi, sendið tað til snar@. snar.fo


text:
Hvussu myndast framtíðar politiska kortið fyri Norðuratlantshavið, nú norðanlond í størri mun styrkja samanrenningina og samstarvið við ES-samveldið? Finnast aðrar gongdar leiðir?
Góðu lesandi Í samstarvi við feløgini fyri teimum lesandi, MFS og Avalak, skipar Norðuratlantsbólkurin aftur í ár fyri lestrarráðstevnu fyri lesandi úr Grønlandi og Føroyum.
Ráðstevnan verður hósdagin 29. apríl 2010 í Felagssalinum á Christiansborg frá kl. 13:00 til kl. 17:30. Dyrnar lata upp kl. 12:00.
Á studentadegnum kunnu luttakararnir, umframt limirnir í Norðuratlantsbólkinum Høgni Hoydal og Sofia Rossen, hitta m.a. Forsætisráðharra Lars Løkke Rasmussen úr Vinstra, og Anne Grethe Holmgaard úr SF. Harafturat verða Føroya Løgmaður Kaj Leo Johannesen, grønlendski Landstingsformaðurin Josef Motzfeldt og Lida Lennert, frá grønlendsku sendistovuni í Brússel, at hitta. Úr Noregi luttekur Kirsti Bergstø, Stórtingsvalevni hjá Sosialistiska Vinstraflokkinum og nevndarlimur í felagsskapinum ”Nej til EU”.
Við støði í yvirskipaða evninum á ráðstevnuni ”Norðuratlantshavið og ES” fara røðararnir at geva teirra boð uppá hvussu tey meta framtíðar politiska landakortið fyri Norðuratlantshavið mennist, nú Norðanlond í størri mun styrkja samanrenningina og samstarvið við ES-samveldið, og harafturat um tey meta aðrar møguleikar vera til staðar.
Aftan á ráðstevnuna skipa feløgini fyri teimum lesandi, MFS og Avalak, fyri veitslu í sambandi við dagin. Veitslan verður í Grønlendska Húsinum og byrjar kl. 19.30. Prísur fyri døgurða og veitsluna er 125 kr.
Eisini skipa MFS og Avalak fyri busskoyring til Keypmannahavn úr Ålborg, Århus og Odense. Bussurin koyrir úr Ålborg hósmorgun og koyrir aftur úr Keypmannahavn til Odense, Århus og Ålborg fríggjadagin 30. april kl.13:00. Meira kunning um busskoyringina er at finna áwww.dnag.dk.
Til ber at tekna seg til bæði veitslu og busskoyring, samstundis sum ein teknar seg til ráðstevnuna. Pláss er bert fyri 150 luttakarum og tí verða plássini latin teimum, ið tekna seg fyrst.
Til ber at tekna seg á:
http://www.dnag.dk/Default.aspx?pageid=13886 - og skal hetta gerast áðrenn midnátt týsdagin 27.apríl.
Avmarkað er av plássum og verða tey tillutað eftir tí raðfylgju fólk tekna seg. Fyri nærri kunning, ber til at seta seg í samband við:
Gerth Olsen: gerth.olsen@ft.dk Barbara Jacobsen: barbara.jacobsen@ft.dk
Avalak: avalakkbh@groupcare.dk MFS: mfs@mfs.fo
Evnið: Norðuratlantshavið og ES
Hvussu myndast framtíðar politiska kortið fyri Norðuratlantshavið, nú Norðurlond í størri mun styrkja samanrenningina og samstarvið við ES-samveldið?
Finnast aðrar gongdar leiðir? Lestrarráðstevnan hjá Norðuratlantsbólkinum á Christiansborg, fer í ár at seta kikaran á tað politiska landa- og sjóøkið í Norðuratlantshavi, við serligum atliti til Evropasamveldið og tað norðurlendska samstarvið. Spurningurin er, um Norðurlond hava aðrar møguleikar enn ES-limaskap.
Við veðurlagsbroytingunum koma eisini heimspolitiskar broytingar. Kappingin um tilfeingið, tann økta skipaferðslan og nýggjar trygdarpolitiskar dagsskráir hjá Russlandi, USA og norðurlondum, fara í stóran mun at ávirka Norðuratlantshavið og Arktis.
Samanrenningin millum ES og Norðurlondini heldur fram. Íslendska umsóknin um ES-limaskap er tikin til viðgerðar og realitetssamráðingar fara í hesum døgum fram á hægsta stigi.
Lestrarráðstevnan fer at savna grønlendskar, føroyskar, danskar, norskar og íslendskar politikarar og serfrøðingar til at viðgera hetta evnið. Við framløgum og orðaskifti fara luttakararnir at geva teirra boð uppá, hvussu tað politiska landakortið fer at síggja út, og ikki minst hvør leið er ynskilig.
Ráðstevnan miðar ímóti at kjakast um og at finna svar uppá hesar spurningar:
Merkir tann støðugt sterkari samanrenningin við ES, at Danmark er í ferð við at loysa frá Føroyum og Grønlandi, meðan vit standa uttanfyri?
Fer Norðuratlantshavið og Arktis at fáa ein nýggjan heimspolitiskan týdning? Og hvønn politikk hevur ES á tí norðuratlantiska økinum?
Er tað sannlíkt, at Ísland fer inn í ES, og hvussu fer tað at ávirka tilfeingisumsitingina og trygdarpolitikkin í Norðuratlantshavi?
Hvørja ávirkan hava samráðingarnar um íslendskan limaskap á felags fiskivinnupolitikkin hjá ES, og hvønn leiklut spæla hini norðurlendsku ES-limalondini í hesi tilgongd?
Hvussu ávirkar tann íslendska umsóknin um ES-limaskap tær politisku ætlanirnar og framferðarháttin hjá hinum londunum í Norðuratlantshavi (Noregi, Grønland, Føroyar)?
Fer Noregi aftur at søkja um limaskap um Ísland verður limur og fær eina broytta avtalu á fiskivinnuøkinum? – og er tað eitt tilvitað mál hjá ES, at fáa Ísland og Noregi við í limaskaran? Kunnu vit ímynda okkum eitt sundurbýtt norðuratlantiskt landa- og sjóøki, har ES sum ein kíli sker seg niðan um Ísland, meðan Noregi, Grønland og Føroyar standa uttanfyri?
Er eitt sterkari norðurlendskt samstarv millum Noregi, Ísland, Grønland og Føroyar, eitt alternativ til ES-limaskap, har til dømis øll fýra lond eru limir í EFTA og EBS, og har vit samstarva á øðrum týdningarmiklum økjum?
Hvørjar møguleikar hava Føroyar og Grønland fólkarættarliga, tá tað ræður um eitt nýtt samband við ES, EFTA, EBS ella aðrar hugsandi skipanir?Hvat halda føroysk og grønlendsk lesandi í Danmark um menningina og møguleikarnar í samband við ES?


text:
Nei til stoppur – ja til fakligheit og álit
Seinnu árini er tað almenna vorðið alt meira fongt við einum pappírsveldi, ið leggur dent á eftirlit og dokumentatión, heldur enn at fokusera uppá tær tænastur, ið viðkomandi stovnur skal veita. Eitt dømi um hetta eru mál og avriks sáttmálarnir innan tað almenna.
Feskasta dømi um henda arbeiðshátt er ”stopp-urs” kanningin innan eldrarøktina, har minuttir og sekund til at hjálpa okkara eldri at eta, fara á wc og fáa heilivág varð skrásett. Hetta hendir samstundis, sum játtanin til eldrarøkt er skorðin inn á bein. Tann alt ov lítla og dýrabara tíðin, ið er til eldrarøkt, verður enn minni, tí alt skal skrásetast.
Mál og avrik eitt haft um beinið
Sambært roknskaparkunngerðini hjá landinum skulu aðalráðini gera mál og avriks sáttmálar við stovnarnar undir aðalráðunum. Fyri kortum hoyrdist í miðlunum, at mál og avriks sáttmáli var gjørdur við Suðuroyar sjúkhús. Sagt var, at sáttmálin ásetti fleiri skurðviðgerðir og minni av fysioterapi. Møguliga eru onkur staðbundin viðurskifti, ið eru orsøkin til at fysioterapiin minkar, hetta setir tó ein sera áhugaverdan spurning. Hvat verður valt frá tá ið avrikssáttmálar áseta t.d at talið av skurðviðgerðum verður økt ? Hvussu er við kreativitetinum og innovatiónini tá ið fokus skal leggjast á at uppfylla málini í sáttmálanum, er tá nøkur tíð eftir til nýhugsan.
Ein annar viðkomandi spurningur er, um sáttmálar viðvíkjandi mál og avrik eru rætta amboðið, tá ið tað snýr seg um almennar tænastur so sum sjúkrarøkt, eldrarøkt og undirvísing. Vit eiga at kanna hvussu nógv tíð verður brúkt uppá at dokumentera ístaðin fyri at veita tænastur, hvat kann øll henda dokumentatiónin brúkast til og verður hon yvirhøvur fylgd upp og brúkt til nakað, ella liggur hon bert og samlar støv í onkrari skuffu.
Amboð ið hoyra kapitalismuni og ídnaðarsamfelagnum til
Hesi stýringsamboð hava sín uppruna í byrjanini av hesi øldini, tá ið Henry Ford fekk verkfrøðingin Taylor at gera tíðarkanningar innan bilframleiðsluna. Hesir tankar løgdu lunnar undir samlibands framsleiðsluna av bilum. Trupulleikin er bert tann, at røkt av menniskjum ella undirvísing kunnu ikki samanberast við møtrikkar og motorar. Hetta eru deyðir lutir og teir hugsa ella føla ikki. Tí hoyrir hesin hugsunarháttur, eftir mínum tykki, ikki heima innanfyri almennar tænastur, har tað nærum bert snýr seg um menniskju.
Eldrarøktin sum dømi
Okkara grannalond hava eisini roynt alla hesa skrásetingina millum annað innan fyri heimarøktina. Grundgevingin fyri at skráseta alt er rættartrygdin hjá borgaranum og at tænastan skal kunna skjalfestast, um onkur klagar. Sambært ársfrágreiðingini frá landsgrannskoðanini fáa øll eldri, ið fáa heimahjálp, eina útgreinaða rokning hvønn mánaða, ið vísir hvussu teir dýrabæru minuttirnir, ið tey hava fingið í heimahjálp, undanfarna mánaðin, eru brúktir. Eri vís í, at tey eldru heldur ynskja sær meira tíð til tænastuna enn at síggja, í smálutum, hvat ið tey hava fingið av hjálp.
Tað ber til at skipa eldrarøktina og aðrar almennar tænastur øðrvísi
Kanningar úr Danmark vísa, at heilsustarvsfólkini kenna tað sum at tey mugu leggja fakligheitina til viks og lata seg stýra av eini samlibandshugsan, tá ið tey eru til arbeiðis. Hetta kennist sera frustrerandi. Samstundis vísir tað seg, at nógv av hesi dokumentatión verður als ikki brúkt til nakað. At hetta eisini er galdandi í Føroyum er nógv ið bendir á. Grundgevingarnar fyri at skráseta so nógv eru, sum áður nevnt, rættartrygd og dokumentatión, um onkur skuldi funnið uppá at klaga um veittu tænastuna. Tað er tó so, at ongin skipan er so skotsikkur, at ikki ber til at snýta, so ella so.
Stoppur skift út við einum øðrum slagi av leiðslu.
Í Keypmannahavn hevur man avtikið teldilin og er farin frá einstøkum tænastum sum t.d bað til at bjóða ein morgun pakka, døgurða pakka og so framvegis. Hetta merkir, at heilsustarvsfólkini útfrá eini fakligari meting av dagsforminum hjá pensjonistinum, sjálvi avgerða, um viðkomandi skal í bað týsdag ella mikudag hesa vikuna. Heilsustarvsfólkini hava eisini ábyrgdina av, um tað tekur 10 minuttir at geva einum borgara tænastuna, ið henni nýtist og eitt sindur longur hjá einum øðrum borgara, enn rokniarki sigur. Øll tænastan byggir á eina fakliga meting hjá heilsustarvsfólkinum.
Tað er tó ov einfalt, bert at siga, ongin skráseting skal vera og at hvørt sekund skal nýtast til røkt. Tá ið ein strikar stoppuri, má okkurt annað setast í staðin, og tað hevur alstóran týdning at styrkja fakligheitina. Tað merkir at heilsustarvsfólkini skulu hava tíð til, at sparra við onnur, um hvussu truplu uppgávurnar skulu loysast, og krøv verða sett til fakliga menning.
Endurskoða mál og avrik
Landsstýri eigur at endurskoða ásetingarnar um mál og avriks stýring og seta sær spurningin, tænir skipanin sínum endamáli. Tað kann verða, at hetta amboðið kann brúkast við góðum úrsliti, innan onkur økir. Men tað eru uttan iva nógv økir, har tað er óneyðugt og bert tekur tíð frá høvuðsuppgávuni, at veita borgaranum tænastur. Lat okkum strika kontroll og misálit og ístaðin seta álit á starvsfólkini og fakligheitina í hásæti.
Tað snýr seg um, at satsa uppá fakligheitina innan tað almenna. Øll skráseting, ið ikki kann grundgevast við øðrum, enn tørvinum hjá leiðsluni at hava kontroll við starvsfólkini, eigur at avtakast. Um okkurt starvsfólk misnýtir tað álit, ið verður víst teimum, ber til at siga viðkomandi úr starvið, heldur enn at varðveita eina skipan, ið byggir á misálit. Vóni at eisini kommununnar fara at taka henda táttin upp, tá ið tær sjálvar skulu skipa eldraøki.
Eyðgunn Samuelsen, løgtingskvinna


text:
Triði dagurin til EM-stutthyljameistarkappingina liggur fyri framman. Árla á morgni eru Kári J. á Høvdanum og Mona Simonsen í hylinum. Kári svimur 100 rygg og Mona svimur 400 frí. Triði dagurin á altjóða svimjistevnum er harður, men vit vænta at síggja tey bæði legga til brots, hóast møði og turkiskt kaos.
Mona Simonsen skal í hylin um 07:50 leygarmorgunin í 400 frí, har hon er tilmeldað við tíðini 4:19.54. Mona hevur í dag svomið premieru-nervarnir av sær, so spennandi verður at síggja hvat hon megnar í morgin.
Kári J. á Høvdanum svimur 100 rygg umleið kl. 08:50, og er hann tilmeldaður við tíðini 0:55.66. Kári hevur sum fyrr nevnt arbeitt við nýggjum teknikki í rygg, enn hava tíðirnar ikki heilt verið har sum vóna, men hvør veit í morgin verður tað.
Triði svimjarin sum skal svimja í morgin er Pál. Hann er tilmeldaður við fjórðbestu tíð í 1500 frí, og skal tí svimja seinnapartin kl. 15. føroyska tíð, vónirnar eru stórar. Sjónvarpið sendir besta riðil í 1500 frí beinleiðis frá kl. 14.55.
Til ber at fylgja við úrslitunum beinleiðis á www.svimjing.com/live


text:
Stevnumið um rúsevni og ítrótt
1. Ítróttasamband Føroya, ÍSF, arbeiðir ímóti rúsevnanýtlsu í sambandi við ítrótt.
2. Børn og ung, sum íðka ítrótt, skulu trygt kunna koma til venjingar og kappingar í einum rúsfríum umhvørvi. Venjarar, leiðarar og ítróttafólk skulu vera ein góð fyrimynd fyri onnur børn og ung og eiga ikki at brúka rúsdrekka ella rúsevni í hesum samstarvi.
3. Allir limir felagsins skulu kunnast um tey skaðaárin, sum rúsdrekka og onnur rúsevni hava á ítróttaavrikini, trygdina og felagsandan innan ítróttina.
4. Í størsta mun skal áskoðaramentanin vera trygg og familjuvinarlig. Í ítróttarfelagshølunum skulu galdandi lógir og reglur haldast.
5. Ítróttin eigur at hava ein tálmandi hugburð í samstarvinum við feløg og virki, sum hava týðandi part av virkseminum knýtt at rúsdrekka. Allar deildir, sersambond og feløg í sambandinum skulu fylgja landsins lógum um rúsdrekka. Í lýsingum á leikvøllum, í hallum, felagshølum og á ítróttabúnum er ikki loyvt at lýsa við rúsandi evnum. Einki er hinvegin, sum forðar einstøku feløgunum ella sersambondunum at áseta strangari reglur fyri teirra ítróttargreinar hesum viðvíkjandi. Sersambondini og deildarsambondini hava ábyrgd av at kunna øll feløg um rúsevnapolitikkin.
6. ÍSF skal í altjóða samstarvi eisini arbeiða við at fremja henda rúsevnapolitikk.
Samtykt av stjórn ÍSF 09.02.12


text:
- Tíðindi, mentan og ítróttur
Forsætisráðharrin endurtekur seg sjálvan
Verður føroyska stjórnarskipanin samtykt á einari fólkaatkvøðu, merkir tað í sjálvum sær ikki loysing frá Danmark.
Tað endurtekur Lars Løkke Rasmussen, forsætisráðharri, í svari beint fyri jól til Sjúrð Skaale, fólkatingsmann.
Forsætisráðharrin vísir til kunningina, sum hann sendi Føroyanevndini hjá fólkatinginum í august og í november í ár.
Sambært henni er danska stjórnin vís í, at stjórnarskipanin setir ikki grundlógina til viks.
Grundlógin nummar eitt
Grundlógin verður framvegis galdandi í Føroyum, hóast stjórnarskipanin verður samtykt. Og grundlógin verður oman fyri stjórnarskipanina.
Hetta verður bara broytt, um føroyingar gera av at loysa frá Danmark og tað skal gerast sambært grundlógini.
Tað merkir, at fólkatingið skal góðkenna, at Føroyar fara úr ríkinum.
Víkir fyri øðrum lógum
Danska Løgmálaráðið sigur harafturat, at stjórnarskipanin noyðist at víkja fyri øðrum lógum, so sum grundlógini, heimastýrislógini og yvirtøkulógini, um tað kemur til skarpskeringar.
Tá hevur stjórnarskipanin ongan rættarvirknað.
Lars Løkke Rasmussen endurtekur, at danska stjórnin sjálvandi fer at virða ein avgerð hjá føroyska fólkinum um, at Føroyar gerast sjálvstøðugur statur. Tað fara flokkarnir í fólkatinginum eisini at gera.
Hetta er eisini galdandi, um stjórnarskipanin verður vrakað á fólkaatkvøðu í Føroyum.
Sí eisini


text:
Sverri Egholm
03.09.2014 - 01:18
Tíðindi > Vinna & Tøkni > Tøkni & vísindi
Kanska tú ikki hevur nakrar nakinmyndir, men um tú vilt tryggja tínar myndir betri, so hava vit her vegleiðing um hvussu tú m.a kann gera.
Í gjár bórust tíðindini um, at privatar nakin-myndir hjá kendum sjónleikarum og sangarum vóru lagdar út alment av einum teldusníki.
Heta sigst at vera orsaka av iCloud tænastuni sum øll við iPhone og iPad brúka. iCloud ger at myndirnar sum tú tekur verða tøkar á netinum. Men fyri at síggja myndirnar, skal eitt loyniorð til og tað er hetta loyniorðið, man heldur, at hesin teldusníkurin er komin fram til.
Tað er sera ringt at vera heilt tryggur móti teldusníkum, men tað ber til at gera tað verri at sleppa inn á tínar kontur.
Hetta kanst tú m.a gera
-
Ger tær eitt serligt loyniorð sum ikki inniheldur títt navn og tín aldur
-
Brúka lítlar og stórar bókstavar og tøl
- Brúka tekin sum t.d ()@$%/?[]
-
Um tú brúkar setningar, brúka so tøl inn í millum. T.d “Eg elski at spæla hondbólt” kann vera “3g3slk1@tspa31ah0ndb()1t”
Tað kann vera torført at minnast til loyniorðini tá tey verða so lang, so um tú skrivar tær tað niður á ein seðil ella pappír, minst til at goyma tað væl.
(Keldur: TV2 Beep og Mircosoft)Les eisini: Naknar stjørnur: Apple møguliga trupuleikar við trygdini


text:
Sangir vit Elska (Mítt Land)
Alex Bærendsen, Blátt, Hálvgum 4, Hjarnar, Jens Marni Hansen, Kim Hansen, Mark No Limits, Martin Joensen, Páll Finnur Páll, Plúmm, Signar í Homrum, Simon von Konoy, Símun úr Konoy, Stanley Samuelsen
Buy
Kvinna Vol. 2
Anna Faroe, Anna Katrin Egilstrøð, Annika Hoydal, Arnfríð Lützen, Eivør, Evi Tausen, Guðrið Hansdóttir, Jensina, Katrina, Kristel Lisberg, Lena Anderssen, Lív Næs, Nicolina, Sølva, Tórshavnar Big Band, Unn Patursson
Buy
Popp List 9
Bárður Johannesen, Eivør, Eyðun Nolsøe, Hamferð, Kim Hansen, Lyon, Magnus á Stongum, Marius, Marius Ziska, MonkeyRat, Páll Finnur Páll, Teitur, Tollarar Og Syndarar / T.O.S., Unn Patursson, Various Artists, Ævintýraferðin
Buy


text:
Tað brestur fyri nev
Í veruleikanum kom tað rættiliga óvart á limirnar í Fótbóltssambandi Føroya, tá i boðini bórust um, at nú var leiðin umsíðir greidd fyri føroyskum FIFA-limaskapi. FSF fekk á vári 1988 boð um at senda eina formliga umsókn av nýggjum, og tað var gjørt. Umsóknin skuldi nú á fyrsta sinni leggjast fyri aðalfundin hjá FIFA til góðkenningar. Alt bendi á, at tað nú fór at eydnast, tí bæði starvsstjórnin í FIFA og UEFA høvdu viðmælt umsóknini. Umboð fyri FSF vórðu biðin at koma á aðalafundin, sum fór at verða í Zürich leygardagin 2. juli 1988.
Hvat hevur fingið gongd á hetta mál, sum nú var fimtan ára gamalt, soleiðis at tað brádliga varð skundað ígjøgnum og avgreitt, er føroyingum framvegis ein gáta. Nakað innlit í málsviðgerðina fekk FSF ongantíð. Opinleiki og gjøgnumskygni var ikki tað, sum eyðkendi FIFA. Limalondini høvdu tá minni ávirkan enn nú á døgum, og norðurlond vóru ikki so væl umboðað í nevndararbeiðinum, sum tey hava verið tey seinnu árini.
Onkur heldur, at okkurt losnaði á fundi í norðurlendsku fótbóltssamgonguni í Helsinki síðst í mai 1987. Tá góvu Norðurlond fyri fyrstu ferð heilt greitt til kennar, at tey øll treytaleyst styðjaðu føroysku FIFA-umsóknina. Onnur halda, at íslendingurin Ellert Schram, sum frá 1982 til 1986 sat í starvsnevndini í FIFA, fekk glið á, onnur halda, at Poul Hyldgaard, sum loysti Ellert Schram av í 1986, heilhugaður virkaði fyri føroysku áhugamálunum, og leikluturin hjá Tore Brodd í somu FIFA-starvsnevnd árini frammanundan eigur helst heldur ikki at undirmetast.
Men kanska vóru vit fyrst og fremst hepnir. Løtan var møguliga tann rætta. Kanska hevur alt bara verið politikkur. Føroyska umsóknin hevur møguliga bara verið partur av eini heildarloysn, sum semja fekst um. Vit vita tað ikki. Torleif Sigurðsson, formaður í FSF, Børge B. Hansen, varaformaður og Mortan Poulsen, skrivari, vóru hjástaddir á FIFA-aðalfundinum í Zürich henda leygardagin 2. juli 1988.
Tað tók aðalfundinum bara tríggjar minuttir at avgreiða tær sjey umsóknirnar, ið vóru fyri henda dagin. Síðani vórðu fløggini borin inn í fundarhøllina í Zürich. Tey sjey nýggju limalondini vóru Solomon oyggjarnar og Vanuato í Kyrrahavinum, Aruba, St. Lucia, St. Vincent og Grenadisku oyggjarnar í Karibiska Havinum, og San Marino og Føroyar í Evropa. Torleif Sigurðsson segði úr Zürich, at nú stóð tað til føroysku fótbóltsfeløgini at gera av, hvat Føroyar skuldu nýta limaskapin til.
Føroysku umboðini á FIFA-fundinum í Zürich fingu frá formanninum í UEFA at vita, at teir vóru fúsir at góðkenna Føroyar sum limir í UEFA á aðalfundinum hjá samgonguni árið eftir.
Føroyingar ivast
Hóast UEFA-limaskapurin av røttum átti at verið ein avgreiðsluspurningur, nú Føroyar í 1988 høvdu fingið FIFA-limaskapin váttaðan, kom málið kortini í drag. Men á heysti 1989 sendi europeiska fótbóltssamgongan FSF innbjóðing til EMundankappingina
1990-1991 fyri A-landslið og U-18 landslið. Føroyingar fingu at vita, at eingin forðing var fyri limaskapi, tí hann fór at verða samtyktur á aðalfundi hjá UEFA á vári 1990. UEFA fór harumframt at veita Føroyum fyribils limaskap á fundi í Stokkhólmi fyri lutakastið til EM-endaspælið í februar 1990.
Fótbóltssamband Føroya eggjaði nú feløgunum til breitt orðaskifti um spurningin um altjóða luttøku. Týðandi meginspurningar vórðu reistir. Spurt varð, um Føroyar skuldu fara upp í altjóða kappingar, hvussu nógvum liðum, farast skuldi út í heim við - um yvirhøvur farast skuldi - hvussu fíggingin til møguliga nógv økta virksemið skuldi útvegast, o.s.fr. FSF bað feløgini koma við sínum tilmælum á aðalfundi hjá FSF 2. desember 1989.
Eingin semja fekst um spurningin á aðalfundinum. Feløgini vóru sum heild ivingasom. Fleiri tóktust at halda, at hetta var ein alt ov stórur biti, tí at føroyingar vóru ikki búnir til so stóra avbjóðing enn. Mælt varð í staðin til at byrja í smáum við ungdómslandsliðunum. Aðrir hildu, at fíggjarligi vágin var ov stórur. Einki felag fekst at mæla til, at FSF skuldi taka av tilboðnum frá UEFA at boða frá luttøku til EMundankappingina fyri A-landslið, men afturímóti var heldur einki felag, sum beinleiðis mælti frá.
Stjórnin í FSF gjørdist tí í roynd og veru ikki nógv klókari av hesum fundi. Teir bóðu um fund við landsliðsspælarar og venjaran. Teir vóru allir tvørturímóti fúsir at geva seg í kast við avbjóðingina. Hollir vinir í altjóða fótbólti mæltu FSF til at taka av tilboðnum frá UEFA. Gjørdu teir ikki tað, kundu teir fara at verða ov seinir á sjóvarfallinum, tí líkt var til, at treytirnar fyri luttøku fóru at verða herdar í komandi tíðum. Tað var einki dulsmál, at rembingarnar í eystureuropa, sum hesi árini bóru í sær, at fyrrverandi landslutir skipaðu seg sum sjálvstøðug ríki, høvdu fingið bæði FIFA og UEFA at umhugsa at herða reglurnar um limaskap. Sum skilst hava onnur lond, ið seinni hava roynt at fingið limaskap í altjóða fótbóltssamgongunum, havt Føroyar sum jarnbrot í teirra stremban fyri limaskapi. Í 2004 vórðu treytirnar fyri limaskapi í FIFA og UEFA herdar. Nú er ST-limaskapur eitt óreingiligt krav fyri upptøku í altjóða fótbóltssamgongunum. Hesar treytir verða settar teimum, ið nú søkja, ikki teimum, sum longu eru limir. Vit sluppu tí inn um í tøkum tíma.
Stutt áðrenn freistin at svara UEFA var úti samtykti starvsnevndin í Fótbóltssambandi Føroya at taka av innbjóðingini frá evropeisku fótbóltssamgonguni, og melda føroyska A-landsliðið til EM-undankappingina 1990-1991.
Fáa UEFA-limaskap
Nógvar atfinningarsamar røddir vóru frammi í døgunum eftir, at FSF hevði boðað UEFA frá, at føroyska A-landsliðið fór at verða við í komandi undankappingini.Oddamenn í summum av feløgunum við Haldgrími Gregersen í Gøtu á odda søgdu bart út, at teir vóru vónsviknir av FSF. Men hetta var kortini ikki annað enn væntandi var.
Lutakastið til EM-undankappingina nærkaðist, men sjálvur limaskapurin var framvegis ikki staðfestur. FSF varð boðið til hátíðarhaldið í samband við lutakastið í Stokkhólmi 2. februar 1990. Føroyingar mundu ikki kenna seg heilt álvuligar við støðuna, tí enn høvdu teir ikki fingið annað enn munnlig lyfti um upptøku í UEFA. Mortan Poulsen, skrivari í FSF, fór tí einsamallur til Svøríkis. Ikki fyrr enn sjálvan dagin fyri lutakastið, 1. februar, vórðu Føroyar formliga tiknar upp sum fyribils limur í UEFA, soleiðis at teir kundu vera við í lutakastinum. Nústani komu hini FSF-umboðini til Stokkhólm.
Undir sjálvum lutakastinum vórðu Føroyar bodnar vælkomnar sum 34. limaland í UEFA-familjuni. Men samstundis varð kunngjørt, at Føroyar fóru ikki at spæla sínar heimadystir í Føroyum, tí eingin grasvøllur var tøkur. Hetta kom føroyingum sum ein bumba. FSF segði seg ikki hava fingið nakað at vita um eina UEFA-viðtøku frá 1986 um, at altjóða dystir kunnu ikki spælast á graslíki.
Avgerðin at melda A-landsliðið til EM-undankappingina, varð tí eftir øllum at døma tikin undir skeivum fortreytum. Men nú vendist ikki aftur. Føroyar skuldi tí spæla allar sínar dystir á útivølli. Heimadystirnir skuldu spælast í Svøríki, antin í Malmø ella Landskrona - føroyingar valdu sjálvir Landskrona. Allar royndir hjá Føroyum at fáa undantaksloyvi frá hesi viðtøku í einum tillagingartíðarskeiði vórðu til fánýtis. Men tað er alt ein onnur søga, sum ikki skal umrøðast á hesum sinni.
Limaskapur Føroya í UEFA varð endaliga staðfestur á ráðstevnu hjá evropeisku fótbóltssamgonguni í Valetta á Malta 18. apríl 1990. Torleif Sigurðsson og Mortan Poulsen umboðaðu Føroyar á fundinum. Ein nýggj tíð var byrjað.
Teksturin omanfyri, er brot úr bókini hjá Suna Merkistein, "Fremjum dystarleik, sveinar og sprund".
Byrjanin hjá føroyska landsliðnum í altjóða fótbólti var einki annað enn ein sensation. Í fyrsta dystinum vunnu Føroyar 1-0 á Eysturríki, sum stutt framman undan hevði verið til HM-endaspælið í Italia.
12. september 1990 er í dag ein varði í føroyskari fótbóltssøgu.
Fótbóltssamband Føroya hevur í dag níggju landslið við kvinnum og monnum, gentum og dreingjum.
A-landsliðið hjá monnum tekur lut í EM- og HM-undankappingum, meðan hini landsliðini, undantikið U15, luttaka í EM-undankappingum, umframt øðrum kappingum, skipað av UEFA.
U15-landsliðini við gentum og dreingjum taka lut í Brøndby Cup og øðrum smærri kappingum.


text:
(Hesa greinina skrivaði eg til leikskránna hjá StÍF fyri nøkrum árum síðani)
Tað fyrsta, eg kann minnast til pengar, vóru eittkrónurnar, sum eg og systir mín plagdu at fáa frá ommu ella langommu okkara. Krónurnar stappaðu við í sparibússuna (lundan), ella keyptu vit bomm ella tyggigummi fyri tær í handlinum hjá Ásu.
Hetta var fyrst í sjeytiárunum, tá man framvegis kundi fara inn í ein handil og leggja eina eittkrónu á skivuna og veruliga fáa nakað fyri hana.
Í 1973 hendi ein stór broyting við eittkrónunum. Áður hevði myndin av Fríðriki kongi IX prítt krónurnar, men nú byrjaði ein kona, sum vit ikki kendu, so smátt at taka plássið. Kongur var deyður, og nýggja drotningin hevði arvað krúnuna.
Hetta fekk okkum bæði systkini at skilja ímillum tað, vit kallaðu "konupengar" og "ombapengar". Navnið "konupengar" var upplagt, tí tað sipaði til konuna á pengunum. Men hví kallaðu við tær gomlu krónurnar fyri "ombapengar".
Vit kendu av góðum grundum ikki mannin á krónunum, men hildu kortini, at hann líktist Jákup Olufi, ommubeiggja. Og so var tað eisini hetta, at mamma okkara var heimagangandi, meðan pápi arbeiddi á snikkaraverkstaðnum hjá Jákup Olufi. So allir pengar, sum
komu í umfar í okkara lítla húsarhaldi, høvdu so ella so sín uppruna hjá honum. So hvat var meira natúrligt enn at hava eina mynd av ommubeiggja á pengunum?
Árini eru gingin. Handilin hjá Ásu er ikki til longur, og verkstaðið hjá ommubeiggja er heldur ikki til. Vit bæði syskini eru langt síðani blivin vaksin, og hóast lundabússurnar blivu tømdar, so bleiv hvørki eg ella hon múgvandi av smápengunum, sum lógu
í teimum. Konan á eittkrónunum hevur skift "bústað" og er nú bara at finna á 10- og 20-krónunum, har virðið er nakað hægri. Og eg... - Ja eg noyðist enn at stríðast hvønn dag, fyri at fáa fatur á hesum krónunum - líkamikið um tað er drotningin, ommubeiggi
ella onkur heilt annar, sum stendur á teimum.


text:
Útróðrarmaðurin, Elfinn Vang, í Kaldbak, elskar at rógva út. Tað hevur hann eisini gjørt síðstu gott 20 árini, burtursæð frá onkrum túri til skips av og á.
Tíðliga ein morgunin í vikuni lá hann á Toftum og skuldi landa tey umleið 1400 pundini av toski og hýsu, hann hevði fingið ta náttina.
Mynd: Føroyska Sjómansmissiónin
Tann, sum hyggur inn á dekkið á 28 fót stóra útróðrabátinum, “Kópasker,” hjá Elfinni, sær skjótt, at hann er ikki riggaður sum aðrir bátar.
Á dekkinum standa stokkar við línu, og tí eru hvørki stampar ella línurenna at síggja.
Mynd: Føroyska Sjómansmissiónin
Mynd: Føroyska Sjómansmissiónin
Elfinn hevur síðstu mongu árini hugsað um, hvussu hann kann rógva út við línu, uttan at vera bundin av egning, stampum og egningaskúri. Tað er hann nú, hann hevur línuna stokkaða upp á dekkinum og setur gjøgnum eina trakt við skornum agni í.
Tá hann dregur, fer línan sjálv upp á stokkarnar, og tí kann hann vera einsamallur um alt arbeiðið. Hann má tó knýta buktirnar upp, har húkarnir mangla, og so nýtir hann umleið ein til tveir tímar at gera línuna klára aftur. So kann hann seta aftur beinanvegin, um hann vil tað og hevur agn umborð.
Elfinn eigur sjálvur hugskotið til “línusystemið”, hann nýtir, og tað er ment og gjørt í samstarvi við Oilwind í Miðvági. Hann hevur eisini fingið stuðul frá Fiskivinnuroyndum til at menna systemið, sum riggar væl nú.
- Nú er tað lættari, einfaldari og harafturat fríari at rógva út. Línan er umborð og er klár at seta, og so er bara hjá mær at skera agnið og hava tað klárt. Eg havi 3000 húkar undir, og er tað á leið átta stampar, sum eg seti í tveimum, sigur Elfinn Vang.
Mynd: Føroyska Sjómansmissiónin
Mynd: Føroyska Sjómansmissiónin


text:
HM undankapping: Montenegro – Føroyar 1-2 Okkara kvinnur kláraðu aftur at hála eitt megnar úrslit í hús. Eftir málleysan fyrra hálvleik, kom rættuligt lív í seinna. Kanska vit, til tíðir spældu í so primitivt, og longu sendingarnar fram til
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tann, sum gevur fyri at móttaka, hevur ikki givið.
Lucius Annaeus Seneca


text:
Ingun Hansen hevur opið hús í Listamannahúsinum/
Komandi leygardag og sunnudag, 17. og 18.sept. klokkan 12-16 bjóðar listakvinnan Ingun Hansen øllum áhugaðum at koma at síggja hvat hon hevur fingið burturúr sínum uppihaldi í Listamannahúsinum hjá Janusi Kamban í Klokkaragøtu 42. Ingun er føroysk, men hevur búð leingi niðri, har hon eisini tók útbúgving á Fyns Kunstakademi og Århus Kunstakademi. Tíðina í Listamannahúsinum hevur hon arbeitt við olju- og akverelskitsum. Ingun Hansen hevur havt fleiri framsýningar í Føroyum, m.a. í Listasavninum í 2000 saman við m.a. Aggi Ásgerð Ásgeirsdóttir. Uppihaldið í Listamannahúsinum er stuðlað av Dansk-Færøsk Kulturfond, Mentanargrunni Landsins og Tórshavnar Kommunu.


text:
Sverri Egholm
06.02.2017 - 03:36
Ítróttur > Ítróttur > Amerikanskur fótbóltur
Super Bowl nummar 51 hevði alt, sum ein kundi ynskt sær. Drama, stórspæl og yvirtíð varð fyri fyrstu ferð nakrantíð í Super Bowl tikin í nýtslu fyri at fáa eina avgerð.
Favorittarnir New England Patriots fingu eina sera vánaliga byrjan, meðan álopið hjá Atlanta Falcons koyrdi sum eftir ánni.
Fyrstu tríggjar fjórðingarnar av dystinum var tað einki, sum bendi á, at Patriots høvdu nakað at bjóða uppá í dag, tí teir vóru aftanfyri 28-3. Men soleiðis skuldi ikki vera. Við Tom Brady á odda gjørdu New England Patriots eitt søguligt comeback.
Tá teir fýra fjórðingarnir vóru leiktir stóð tað á jøvnum 28-28, og tí máttu liðini út í sokallaða “overtime”, og tað gjørdist talan um ein sannan gysara, har tann sum fær touchdown fyrst vinnur.
Og legendariskt fekk New England Patriots touchdown og vann Super Bowl nummar 51.
New England Patriots - Atlanta Falcons (34-28)
Mynd: EPA
Mynd: EPA
Mynd: EPA
Mynd: EPA
Mynd: EPA


text:
Tottenham Hotspur settu í gjár eitt heldur keðiligt met. Tá flytingargluggin fyri ensk fótbóltsfeløg í summar lat aftur klokkan 18 í gjár, var tað fyrstu ferð síðani 2003, tá flytingargluggar fyri fyrstu ferð vórðu brúktir, at eitt Premier League felag ongan leikara keypti.
Mauricio Pochettino, venjari í Tottenham, sigur at orsøkin til at eingin leikari varð keyptur, er at Stórabretland skjótt fer úr ES. Pochettino sigur at brexit hevur lækka virðið á bresta pundinum, og at hetta merkir, at leikarar úr restina av Evropa kosta 30 prosent meir.
Hetta er ikki einasta orsøkin til at Tottenham ikki hevur keypt nakran leikara í summar. Felagið er í ferð við at byggja nýggjar venjingarumstøður og ein nýggjan leikvøll. Tí er ikki so nógvur peningur eftir í kassanum.


text:
Ari av Rana
01.01.2018 - 15:11
Ítróttur > Ítróttur > Fótbóltur
Brighton & Hove Albion tóku í dag ímóti AFC Bournemouth í ársins fyrsta Premier League dysti. Úrslitið varð ein undirhaldandi 2-2 javnleikur, har vitjandi liðið tvær ferðir megnaði at javna.
Brighton & Hove Albion legði seg á odda longu í 5. minutti, tá heimaliðið flott spældi seg fram eftir vøllinum, og Anthony Knockeart at enda setti seinast fótin á bóltin.
Tá hálvur tími var runnin javnaði Bournemouth. Steve Cook var hægstur, tá hornaspark var sent inn fyri málið, og skallaði bóltin umvegis tvørtræið í málið.
Glenn Murray legði Brighton á odda aftur beint eftir hálvleik, tá hann kom at standa púra leysur frammanfyri málið eftir skjótálop. Bournemouth leikararnir rullaðu runt frammanfyri málinum, og Murray kundi lættliga senda bóltin í málið til støðuna 2-1.
Callum Williams vildi tó øðrvísi, tá Bournemouth enn einaferð fingu skora eftir hornaspark. Bólturin varð skotin inn fyri málið, men Brighton megnaði ikki í fleiri umførum at sparka bóltin burtur. Bólturin endaði tilvildarliga hjá Williams, sum millum fleiri við- og mótleikarar megnaði at prika bóltin í málið til endaligu støðuna 2-2.
Fýra aðrir dystir verða leiktir í dag. Fyri løtu síðani byrjaðu dystirnir millum Burnley og Liverpool, Leicester City og Huddersfield Town, og Stoke City og Newcastle United. Kl. 17:30 tekur Everton ímóti Manchester United.


text:
Her er sostatt ein sparing á heili 445% at heinta pr. kubikk. Tað sama ger seg galdandi fyri alt væl skilt papp og væl skilt pappír.
Spar við at endurnýta
Tað er ein greiður fíggjarligur fyrimunur fyri fyritøkur, kommunur og stovnar at endurnýta papp og pappír.
Sum dømi kostar tað 40 kr. pr. kubikki at lata makulerað pappír til endurnýtslu, meðan tað kostar 218 kr. at brenna tað.
Kanning, sum nýliga er gjørd av Cowi um endurnýtslu í Føroyum, vísir, at vit í Føroyum kundu endurvunnið tvífalt so nógv papp og pappír í mun til tað, vit gera.
IRF vil tískil vísa á góðu møguleikarnar sum fyritøkur, kommunur og stovnar hava at spara pening, samstundis sum tær kunnu rætta umhvørvinum eina hond.


text:
Eplafestivalur er heima á Sandi um heystið. Í 2017 er Eplafestivalurin leygardagin 30. september. Har ber til at royna epli og grønmeti, ið eru velt í oynni, keypa og síggja, hvussu ymiskar vørur verða gjørdar, og at tosa við tey, ið fáast við jørð og kríatúr. Dagsskráin er long og umfatandi, m.a. við kappingum, takkargudstænastu, heystgildi og dansi.
Fyri Kringvarpið gjørdi Eir í Ólavstovu sending frá Eplafestivalinum í 2016. Sendingin, sum varir 15 minuttir, sæst her.
Til høgru er Pól Jóhannis Hentze. Hann er úr Trøðum og selur epli, røtur og kál.
Uppgávur:
1 Lýs umhvørvið, soleiðis sum vit síggja tað. Hvar eru vit og hvat síggja vit?
2 Hevur tú verið til nakað líknandi tiltak í Føroyum ella aðrastaðni? Um so er, skriva eina stutta frásøgn og finn eina mynd frá tiltakinum.
3 Tak støðu til týdningin, sum tílík tiltøk kunnu hugsast at hava.


text:
Regluligar kanningar
Føroyskar kvinnur hava í boði regluliga at lata seg kanna fyri kyknubroytingar. Hetta kallast screening, og endamálið er at finna og viðgera undanstig til lívmóðurhálskrabba, so at sjúkan ikki fær loyvi at gera seg til.
Hvat er screening?
Orðið screening er enskt og merkir at sikta ella skilja. Tá ein screenar fyri sjúkur, kannar ein allar landsins íbúgvar - ella ein úrvaldan bólk - fyri tekin um eina ávísa sjúku ella undanstig til sjúku. Screening er sostatt regluligar kanningar eftir fastari kanningarskrá.
Allar føroyskar kvinnur millum 25 og 60 ár fáa triðjahvørt ár í boði at taka eina kyknuroynd frá lívmóðurhálsinum.
Kanningin fer fram hjá kommunulæknanum
Læknin tekur eina kyknuroynd frá lívmóðurhálsinum í samband við eina undirlívskanning. Kyknuroyndin verður send Rannsóknarstovuni á Landsjúkrahúsinum, sum sendir hana víðari til Hillerød Sygehus, har hon í mikroskopi verður kannað fyri kyknubroytingar.
Kyknubroytingar kunnu vera undanstig til lívmóðurhálskrabba, men undanstig eru ikki krabbamein. Screening fyri lívmóðurhálskrabbamein byrjaði í Norðurlondunum ífyrru helvt av 1960unum, og síðani hava tilburðirnir av lívmóðurhálskrabbameini verið fallandi. Til dømis í Danmark er talið av kvinnum, sum doyggja av sjúkuni, minkað við einari helvt hesi seinastu 50 árini. Í Føroyum byrjaði screeningin í 1995, men vit hava ikki nóg neyv tøl til at kunna siga, hvørja ávirkan tað hevur havt. Tað er tó lítið at ivast í, at screeningin eisini her heima fyribyrgir hesi vandamiklu sjúku.
Við teirri nýggju koppsetingini og regluligum kanningum kunnu vit nærum útrudda lívmóðurhálskrabba.
Nógvar kvinnur lata seg ikki kanna
Hóast vit enn ikki hava neyv føroysk hagtøl, so vita vit frá grannalondunum, at ikki allar kvinnur møta til innbodnu screeningina.Til dømis tekur fjórða hvør danska kvinna ikki av tilboðnum um at verða kannað fyri kyknubroytingar. Á hvørjum ári vísir hendan avgerð seg at vera lívshættisligt fyri nakrar kvinnur. Kanningar vísa, at tveir triðingar av teimum kvinnum, sum fáa lívmóðurhálskrabba, ikki eru kannaðar regluliga.
Kvinnur, sum koma til kanningar,
minka um vandan fyri, at tær fáa
lívmóðurhálskrabba við minst
80 – 90 %.
Vantandi kunnleiki er lívshættisligur – eisini fyri ungar kvinnur
Ein kanning hjá danska krabbameinsfelagnum vísir, at ein av høvuðsorsøkunum til, at kvinnur ikki koma til kanningar fyri lívmóðurhálskrabba, er vantandi vitan um sjúkuna. Nógvar kvinnur føla seg ov ungar til yvirhøvur at stúra fyri sjúkuni. Tí hava tær ilt við at síggja, at kanningin hevur nakran týdning fyri tær persónliga. Men kanningin er í stóran mun umráðandi fyri ungar kvinnur: Helvtin av teimum kvinnum, sum fáa staðfest krabba í lívmóðurhálsi, eru yngri enn 45 ár!


text:
Archive for juni, 2007|Monthly archive page
Nýggja heimasíðan komin
Endiliga er tann nýggja heimasíðan komin. Hygg runt á “flash síðuni” og lat okkum vita hvat tykkum dáma hana. Tit eru vælkomin at skriva viðmerkingar um hana ovast á hendan “postin” undir “comments”.
Síðan kann vera eitt sindur trupul at finna runt á fyrstu ferð, um man ikki er so stynnur í enskum, men um man hyggur runt eina løtu so er ikki so galið. Vit hava valt at skriva hana á enskum tí at vit arbeiða mest ímillum eingilsfólk.
Ígjøgnum tann komandi mánaðan verður hon nógv uppdaterað og fleiri myndir koma út á síðuna. Vit eru á veg heim nú og verða í FO 27 juni og eru at hitta á t-post: garfild@mac.com ella ígjøgnum telefon á ensku mobilini 0044 7821117795 ella á Føroyska nummarinum tlf. 268412.
Tilboð uppá familjumyndir
Í summar hava vit eitt heilt serligt tilboð uppá familjumyndir.
3 tímar myndatøka.
Redigering av myndum.
12 myndir í eitt album.
Prísur einans 2500 kr.
Vit kunnu eisini taka myndir og gera tykkum eitt “storybook” familju album (Tað er sama albumið, ið vit vanliga brúka til brúðarmyndir). Hetta kostar sjálvandi eyka, men so er tað eisini eitt album í serklassa.
Bert fáar dagar eftir myndatøkuna, hava vit útvalt ímillum 40-70 myndir og viðgjørt tær og lagt tær út á heimasíðu okkara. Síðani fáa tit eitt loyniorð, ið tit brúka undir “proofing”, so at bert tit og kanska familja og vinir tykkara kunnu síggja myndirnar online og velja tær myndir út, sum tykkum dáma best. Sera smart og ómakaleyst 🙂
“Storybook album”
Her eru nakrar síður úr einum storybook-albumi, ið vit hava gjørt. Tá ið tann nýggja heimasíðan kemur, verða fleiri album (myndasøvn) at síggja inni á henni, men her er so ein smakkroynd. Vit brúka líknandi album til brúdleyp, men eisini til familjumyndir, um onkur vil tað.
Brúðarmyndir
Vit hava fingið fleiri fyrispurningar um brúdleyp í summar, men enn eru nakrar dagfestingar eftir. Vit hava tikið myndir í nøkrum nøkrum brúdleypum, og vit fylgja við brúðarparinum gjøgnum allan dagin, taka sjálvandi brúðarmyndir og eru eisini við í veitsluni um kvøldið. Vit hava sera snotiligt „storybook“-album, ið vit brúka til brúdleyp. Vil brúðarparið heldur hava okkurt annað, so hava vit eisini snotilig „traditionell“ leðuralbum.
Fyri at tit skulu fáa endaligt svar skjótast gjørligt, so kunnu tit skriva okkum ein teldupost á: garfild@mac.com og skriva:
1. Navn og eftirnavn
2. Dagfesting
3. Hvar verður brúdleypið og veitslan
4. Hvussu nógv fólk vænta tit
5. Viðheft eina mynd av brúðarparinum
Góða eydnu
Lýsingar-myndir
Her er ein mynd, ið vit tóku í Føroyum í summar. Hon er ætlað sum ein sølulýsing til at selja føroyskar troyggjur uttanlands.
„Blogging“ er ikki komið inn í ta føroysku mentanina rættiliga, men gerið endiliga viðmerkingar (comments) til myndirnar. Tí tað er sjálvandi hugaligt at hoyra tykkara áskoðan um tær ymisku myndirnar. Hvat rokkar og hvat sokkar?
Mynd 1
Mynd 2
Mynd 3
Mynd 4


text:
Orð: Janus Djurhuus
Lag: Knút Olsen
1. So náddu tey fram, tey døpru boð
sum ond yvir myrknandi aldu,
tey søgdu, mót vestri vart tú á flog
og ikki meir hjá okkum dvaldi.
2. Bjart var títt skygni og skarpt títt vit,
sterkur tú tóktist í sessi,
snøggliga komu so boðini: flyt,
klokkurnar ringja til messu.
3. Maður kemur í mansins stað,
so mannaættin seg uggar –
ofta tó kom tað fyri ein dag,
at eftirmenn royndust skuggar.
4. Har ljós brenna fá undir lágari lon,
sæst gjølla, tá eitt av teim sloknar –
tá maður verður fúkandi fon,
hitt fámenta liðið hoknar.
5. Vinir vit vóru tey farnu ár –
– vinir koma og fara –
ei sømir monnum at fella tár,
tá ið tynnist í vinaskara.


text:
Grái ruskposin er til dagliga húsarhaldsruskið at brenna. Grái posin verður tikin einaferð um vikuna. Posarnir verða vanliga heintaðir millum klokkan 07 og 16, undantikið í vikum við halgidøgum og frídøgum.
Grái posin er ætlaður til ruskstativið. Nýt hann ikki til annað, tí annars fert tú at mangla.
Tú fært posar til eina ársnýtslu frá IRF. Hevur tú tørv á fleiri posum, kanst tú keypa teir í ávísum handlum, sí yvirlitið niðanfyri. Minst til, at IRF bert savnar posar við egnum frámerki á.
Reglugerð:
• Hav posan í stativi – so fuglur/ketta/rotta ikki kemur at
• Hav stativið sjónligt og hægst 20 metrar frá atkomuvegi
• Hav trygga og ljósa gonguleið til stativið
• Posin má hægst viga 20 kg fullur – lat einki spískt ella hvast í
• Lat stativini standa saman, har fleiri íbúðir eru á somu ogn.
Góð ráð til tín, sum ikki fært posarnar at røkka til:
• Nýt ikki posarnar til annað enn ruskstativið – annars fert tú at mangla.
• Skil pappír og papp frá, t.d. allar smáeskjur frá húsarhaldinum – nýt hvíta IRF posan til hetta
• Skil konservesdósir og annað smátt jarn frá – lat hetta í jarnbingjuna á endurnýtsluplássinum
• Skil elektronikk og leidningar frá – lat hetta í reyða IRF posan ella á endurnýtsluplássið
• Skil serliga dálkandi burturkast frá – lat hetta í reyða IRF posan ella á endurnýtsluplássið
Gráir posar í summarhúsum
Limakommunurnar hjá IRF rinda fyri, at húsarhaldsruskið hjá øllum borgarum við skrásettum bústaði í kommununi, verður heintað. Er talan sostatt um stutttíðar leigumál, summarhús og tílíkt, má eigarin av hesum bústaði keypa eyka gráar posar til endamálið. IRF heintar bert posar við frámerki felagsins. Yvirlitið niðast á hesi síðu vísir, hvar gráir keypsposar fáast til keyps.
Orsøkin til, at keypsposarnir frá IRF kosta meira enn vanligir svartir posar, er, at hesin prísur er íroknaður tænastuna frá IRF, har burturkastið var heintað og burturbeint á rættan hátt.
Vilt tú vita meira?
IRF letur hvørjum húski gráar posar til eitt ársbrúk. Hetta er partur av tí tænastu, sum kommunan hjá tær rindar fyri. Posarnir verða latnir í mars og september.
1-5 fólk í húsarhaldinum: Fáa ein posa um vikuna.
6 fólk ella fleiri í húsarhaldinum: Fáa tveir posar um vikuna.
Í heilt serligum føri kann verða talan um húski, har umstøðurnar eru so háttaðar, at tørvur er á fleiri posum. Í slíkum føri kann ringjast til egnu kommunu at biðja um fleiri posar.
Posin ikki tikin?
Er posin ikki tikin, og ongin fráboðanarlepi frá IRF í postkassanum, kannar tú fyrst eftir, um tú hevur fylgt reglugerðini, sum eru fyri innsavning av posum. Ert tú sannførd/ur um, at allar reglugerðirnar eru fylgdar, ring so til IRF á telefon 41 42 43 ella send teldupost til irf@irf.fo, og sig frá, at posin ikki er tikin.
Handlar sum selja gráa posa
Rullini við gráum posum kosta 150,- kr og 5 posar eru í hvørjum rulli.
Orsøkin til, at keypsposarnir frá IRF kosta meira enn vanligir svartir posar, er, at hesin prísur er íroknaður tænastuna frá IRF, har burturkastið var heintað og burturbeint á rættan hátt.
Gráir posar fáast til keyps á hesum støðum:
- Fuglafjørður: FK handilin
- Klaksvík: FK handilin og FAST
- Leirvík: EFFO støðin
- Miðvágur: FK handilin
- Norðragøta: PE handilin
- Norðskála: Á handilin
- Saltangará: FK handilin og FAST
- Sandur: Rólant Vidtfeldt.
- Skála: Skálin
- Strendur: Stranda Sentrum
- Sørvágur: PE handilin
- Suðuroy: IRF-støðin í Trøllavík
- Vestmanna: Á Vestmanna